《临淄同刘仲方作》
宋代·张方平

回合空山万叠苍，磻溪投钓此开疆。儒家俎豆连洙泗，战图戈鋋接楚梁。

四岳子孙终海屿，诸田意气尽尸乡。不惟仲父能轻重，形胜由来自霸强。

作者简介：（1007—1091）应天宋城人，字安道，号乐全居士。仁宗景祐元年举茂才异等科，复中贤良方正科。历知昆山县，通判睦州。西夏入犯，上平戎十策。历知谏院，论建甚多，主与西夏讲和。累进翰林学士，拜御史中丞，改三司使。出知数州府。英宗治平中召拜翰林学士承旨。神宗即位，拜参知政事，反对任用王安石，极论新法之害。以太子少师致仕。既告老，而论事益切，于用兵、起狱尤反复言之。卒谥文定。有《乐全集》。